Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Keskusteluista, joita Joe Biden ja Benjamin Netanyahu kävivät, -
on tihkunut uutta tietoa.
Israelia ja Persianlahden sunni-islamilaisia arabivaltioita -
huolestuttaa eniten Iranin muodostama uhka -
kaikkien näiden valtioiden turvallisuutta kohtaan.
Siihen pääministeri Netanjahulla oli uutta ilmoitettavaa.
Israelin i24NEWS media kertoi Israelin, Saudi-Arabian, -
Bahrainin ja UAE:n siis Arabiemiraattien suunnittelevan -
yhteistä puolustusliittoa, joka olisi suunnattu nimenomaan -
Iranin muodostamaa uhkaa vastaan.
Kyse olisi ainutlaatuisen historiallisesta asiasta.
Ei ole kovin montaa vuotta siitä, kun kaikki islamilaiset valtiot -
Israelin ympärillä vannoivat maan tuhoamisen puolesta.
Mikäli hanke toteutuu, sillä on erittäin laajat -
Raamatulliseskatologiset näkymät. Seuraamme asioiden kehitystä ja -
palaamme tähän myöhemmin.
Noin kaksi viikkoa sitten Israelia kohtasi harvinaisen laaja öljytuho, -
joka ulottui eri asteisena lähes koko Israelin Välimeren puolen rannikolle -
aina Ashkelonista ylös Libanonin rajalle saakka.
Maan noin 200 kilometrin rantaviivasta ainakin kolme neljäsosaa -
on pahasti saasteiden peitossa.
Se aiheuttaa mittavia vahinkoja ihmisille, -
ja etenkin linnuille, kilpikonnille ja useille muille meren eläville.
Rannalle ajautui muun muassa valas, joka oli tukehtunut öljyyn.
Tähän mennessä öljyä on siivottu rannoilta jo yli 70 tonnia, -
mutta viranomaiset arvioivat saasteen määräksi jopa 1200 tonnia, -
joten pelastuslaitoksella ja yli 2000 vapaaehtoisella avustajalla -
riittää töitä vielä pitkäksi aikaa.
Tutkimusten kohteina on kymmenkunta öljytankkeria, -
jotka ovat mahdollisia saasteen aiheuttajia, -
kertoi Israelin ympäristö ministeri Gila Gamliel.
USA:n uusi presidentti Joe Biden antoi määräyksen pommittaa -
Iranin Vallankumouskaartin tukikohtia Syyriassa kostoiskuna siitä,
että Iranin tukemat joukot olivat pommittaneet Irbilissä, -
Irakin kurdialueella sijaitsevaa Yhdysvaltojen tukikohtaa.
Iskussa kuoli yksi siviili ja viisi muuta haavoittui.
Tiedusteluraporttien mukaan USA:n tekemät iskut oli kohdistettu -
täsmällisesti vain iranilaisiin tukikohtiin. Niiden seurauksena -
Syyria raportoi, että ainakin 15 ei-syyrialaista olisi saanut surmansa.
USA:n puolustusministeriön mukaan isku oli samalla viesti Iranille,
olla aliarvioimatta presidentti Bidenin päättäväisyyttä -
puolustaa Yhdysvaltojen etuja, kansalaisia ja liittolaisiaan -
koko Lähi-ja Keski-Idän alueella.
Kun vaaleihin on aikaa enää runsaat kaksi viikkoa, -
ovat asetelmat kiristymässä ja ehkä samalla myös selkiytymässä.
Pääministeripuolue Likud on selvässä johdossa ja Netanjahu edelleen -
suosituin ehdokas pääministeriksi. Hänen pahin kilpailijansa, -
nykyinen puolustusministeri Benny Gantz ja hänen Sini-Valkoinen -
puolueensa, on sen sijaan enemmän kuin suurissa vaikeuksissa.
Benny Gantzin entiset tukijat, -
mm. noin 130 hänen entistä upseeritoveriaan, -
ovat viestittäneet Bennylle, että hänen olisi parasta luopua -
parlamenttiehdokkuudesta ja samalla myös politiikasta.
Heidän joukossaan on mm. entinen pääministeri Ehud Barak ja -
puolustusvoimien entinen esikuntapäällikkö Dan Halutz, -
joiden mukaan Gantz toki yritti kaikkensa, mutta eiköhän nyt jo riitä.
Viimeisten mielipidemittausten mukaan Sini-Valkoiset tuskin ylittävät -
edes Knessettiin vaadittavaa 3,25 prosentin äänikynnystä, -
joten armeijatoverien äänet menisivät siten täysin hukkaan.
Gantz ei ole vielä tähän mennessä suostunut luopumaan politiikasta.
Vielä hieman lisää vaaleihin liittyvää asiaa.
Israelin ns. Haredi ryhmä, eli maan uskonnolliset puolueet, -
ortodoksijuutalaiset Shas ja United Torah Judaism ilmoittivat puolestaan, -
että he tukevat Netanjahun johtamaa Likudia.
Me emme edes neuvottele lähtemästä kenenkään toisen puolueen mukana -
hallitukseen, puolueiden antamassa julkilausumassa todettiin.
Kuten viime uutislähetyksessäkin totesimme, -
keskeiseksi kuninkaantekijäksi on galluppien mukaan nousemassa -
Naftali Bennettin Yamina puolue.
Asetelmat Israelissa muuttuvat kuitenkin nopeasti.
Jos Gantz ei lähde Sini-Valkoisten mukana vaaleihin, siitä tavallaan -
vapautuu suuri joukko äänestäjiä muiden puolueiden haalittaviksi.
Viime viikolla Israelissa vietettiin jälleen Puurim-juhlaa.
Tapahtumassa muisteltiin Raamatun Esterin kirjaa ja -
sen, yli 3500 vuotta vanhoja tapahtumia muinaisessa Persiassa, -
siis nykyisen Iranin alueella.
Juhlaa varjostivat korona-pandemiasta johtuvat rajoitukset, -
joiden mukaan ulkonaliikkumiskielto oli voimassa -
juhlan kolmen vuorokauden aikana illan puoli yhdeksästä -
aina aamuun kello viiteen saakka.
Muutoin epidemia tilanne maassa alkaa olla vähitellen hallinnassa.
Viikko sitten avattiin Ben Gurionin lentokenttä yhden päivän ajaksi -
kahdelle tuhannelle saapuvalle.
Rokotusohjelma ja vauhti ovat parantaneet selvästi tilannetta -
etenkin Jerusalemissa, muualla paitsi palestiinalaisväestön keskuudessa, -
joissa, kuten sekä Gazassa että Länsirannalla, -
viruksen leviäminen on vain lisääntynyt.
Sama ongelma koskee myös maan ortodoksijuutalaisia yhdyskuntia.
Osa heistä katsoo, ettei rokotuksia tarvita ja -
laistaa muutoinkin turvamääräyksiä.
Kaikkiaan Israelissa on rokotettu jo noin 5 miljoonaa ihmistä -
ensimmäisen kerran ja heistä noin 3,5 miljoonaa -
on saanut jo toisenkin rokotteen.
Maassa on todettu tähän mennessä noin 780 tuhatta koronatartuntaa, -
mutta niistä on johtanut potilaan menehtymiseen vain noin 5700.
Israelilaisen varustamon omistamaa kontaineralusta kohti -
tehtiin Omanin lahdella ohjusisku helmikuun lopulla.
Sen seurauksena ei onneksi kukaan menehtynyt, mutta alus jouduttiin -
viemään korjattavaksi Dubaihin, joka on Persianlahden puolella.
Israelin tiedusteluviranomaiset, lähinnä armeijan puolelta, -
aloittivat tutkimukset iskun tekijän varmistamiseksi.
Armeijan esikuntapäällikkö Avi Kochavi -
ja puolustusministeri Benny Gantz tulivat siihen tulokseen, -
että isku oli tehty Iranin toimesta.
Israelin ilmavoimat teki vastaiskun Syyrian Damaskon lähellä oleviin -
iranilaisiin kohteisiin myöhään viime sunnuntai-iltana.
Iskuissa sai surmansa useita Iranin vallankumouskaartin sotilaita, -
ja osa iskuista tehtiin myös Syyrian armeijan kohteisiin.
Israel halusi näin ilmoittaa Iranille ja myös Syyrialle, -
että maan turvallisuutta ei pidä uhmata millään tavalla, -
eikä Israelilaisten yhtiöiden aluksia tai ulkomailla olevia kohteita.
Jordania ja Palestiinan Itsehallinto syyttävät Israelin hallintoa, -
että he ovat sallineet uskonnollisten juutalaisten tulla Temppelivuorelle -
mellakoimaan, häpäisemään islamille kuuluvia pyhiä paikkoja, -
rikkomaan kansainvälistä lakia, kaik- kia sopimuksia ja vielä historiaakin.
Mikään näistä väitteistä ei todellakaan pidä paikkaansa, -
mutta viime sunnuntaina tosiaan 230 juutalaista sai luvan -
nousta Temppelivuorelle poliisisaattue turvanaan.
He eivät menneet kumpaankaan moskeijaan, vaan tekivät -
tutustumiskäynnin alueelle, jossa he eivät olleet käyneet aiemmin.
Muslimien mukaan Temppelivuori on paikka, jossa vain muslimit -
saavat rukoilla, ja se on aina ollut islamille kuuluva pyhä paikka, .-
juutalaista temppeliä paikalla ei ole kuulemma milloinkaan ollut.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola